**ELŐZETES HATÁSVIZSGÁLAT**

**a települési támogatás keretében nyújtott ellátások és a szociális szolgáltatások helyi szabályzásáról szóló 8/2015.(II.27.) önkormányzati rendelet módosításához**

**1. Társadalmi hatások**

A rendeletnek pozitív társadalmi hatása van. A jelenlegi rendszerben megállapított támogatási formák lényegi elemeit nem érinti, nem állapít meg plusz terheket, kötelezettségeket, nem szüntet meg ellátási formákat. Ugyanakkor az egyes támogatások szabályozását az eljárások gyakorlata során tapasztalt valós szükségletekhez igazítja, a támogatások összegét egyes támogatások esetében bővíti.

**2. Gazdasági, költségvetési hatások**

Az energiaárak emelkedése miatt bevezett támogatási formák működése érdekében az Önkormányzat 200 MFt költségvetési forrást különített el azzal, hogy a támogatások megállapítására a Közgyűlés által megállapított keretösszeg erejéig kerülhet sor. A települési támogatás maximális támogatási összegének változása által jelentkező többlet költségvetési forrásigény egzakt módon előre nem jelezhető - mivel a támogatási rendszer természeténél fogva a jogosulti kör, annak pontos szociális helyzete előre nem meghatározható -, a szakmai becslés 10 millió forintos többletköltséget prognosztizál az előterjesztés szerinti intézkedéshez kapcsolódóan.

**3. Környezeti következmények**

A rendeletnek környezetre gyakorolt hatásai nincsenek.

**4. Egészségügyi következmények**

A rendeletnek egészségügyi következményei nincsenek.

**5. Adminisztratív terheket befolyásoló hatások**

A rendelet az adminisztratív terheket növeli, de ahhoz a tárgyi és személyi feltételek adottak.

**6. A jogszabály megalkotásának szükségessége, a jogalkotás elmaradásának várható következményei**

Figyelemmel a lakosság szociális helyzetére, a felmerülő szociális szükségletekre, továbbá az elmúlt évek gyakorlati tapasztalataira szükséges a rendelet módosítása.

**7. A jogszabály alkalmazásához szükséges személyi, szervezeti, tárgyi és pénzügyi feltételek**

A rendelet alkalmazásához szükséges személyi, szervezeti, tárgyi feltételek rendelkezésre állnak.

**Az előzetes hatásvizsgálat eredményének mérlegelése alapján a rendelet megalkotása a szabályozási cél eléréséhez feltétlenül szükséges.**